
PA_Legam

KORT BEGRUNDELSE
Bekæmpelse og udryddelse af brugen af tvangsarbejde er en integreret del af EU's engagement i menneskerettigheder og arbejdstagerrettigheder. Dette blev også understreget i talen om Unionens tilstand i 2021 som et bredere EU-mål for en global retfærdig omstilling.
Forbuddet mod anvendelse af tvangsarbejde i alle dens former betragtes som en bindende norm i den internationale menneskerettighedslovgivning. Der findes en lang række internationale og europæiske retlige instrumenter, navnlig ILO-konvention nr. 29 (herunder protokollen hertil) og nr. 105 og EU's charter om grundlæggende rettigheder, som utvetydigt forbyder tvangsarbejde. Desuden forpligtede EU sig gennem EU's handlingsplan om menneskerettigheder og demokrati 2020-2014, som Rådet vedtog i 2020, til at fremme en nultolerancepolitik for børnearbejde og udrydde tvangsarbejde, støtte arbejdstagerrettigheder i EU's handelsforbindelser og fremme due diligence i globale forsyningskæder samt ratificering af ILO's protokol om tvangsarbejde.
På trods af denne normative ramme har moderne slaveri og tvangsarbejde været stigende i de senere år. ILO anslår, at 49,6 millioner mennesker levede i moderne slaveri i 2021 på verdensplan, hvoraf 27,6 millioner mennesker var i situationer med tvangsarbejde, herunder mindst 11,8 millioner kvinder og piger.
I juni 2022 opfordrede Europa-Parlamentet derfor til et instrument, der forbyder import og eksport af produkter, der fremstilles eller transporteres ved tvangsarbejde. I september 2022 offentliggjorde Kommissionen forslaget om at forbyde produkter fremstillet ved tvangsarbejde på EU-markedet. Forordningen fastsætter regler, der forbyder erhvervsdrivende at bringe produkter fremstillet med tvangsarbejde i omsætning og gøre dem tilgængelige på EU-markedet eller eksportere dem fra EU-markedet.
Ordføreren glæder sig over Kommissionens forslag, og med dette udkast til betænkning søger ordføreren at styrke forslaget for at sikre, at forordningen bidrager til en effektiv udryddelse af tvangsarbejde globalt og inden for EU.
For at sikre sammenhæng med internationale standarder har ordføreren forsøgt at tilpasse definitionen af tvangsarbejde i forordningen til de relevante ILO-instrumenter, -retningslinjer og -afgørelser. ILO forbyder ikke kun tvangsarbejde i produktion, men også i forbindelse med levering af tjenesteydelser, som også kan leveres på tværs af grænserne. Det er også vigtigt at være meget eksplicit med hensyn til at fremhæve, at transport og oplagring er sektorer, der bør falde ind under forordningens anvendelsesområde, da der er alvorlige sårbarheder over for tvangsarbejde i sådanne sektorer.
Ordføreren sigter også mod at lukke et betydeligt smuthul i Kommissionens forslag ved at foreslå en artikel om adgang til retsmidler. Håndhævelsen af en forordning kan ikke være effektiv uden at sikre, at arbejdstagere, der er blevet ofre, har adgang til effektive retsmidler. Ofrenes interesser skal være i centrum for denne forordning. Navnlig når det drejer sig om specifikke højrisikoområder med systematiske og udbredte tilfælde af tvangsarbejde, skal formodningen om, at der er tale om tvangsarbejde, gælde for at hjælpe de kompetente myndigheder med at håndtere sager effektivt. Ordføreren søger også at styrke EU-netværkets rolle for at hjælpe de kompetente myndigheder i medlemsstaterne med at koordinere og samarbejde og påtage sig en centraliserende rolle som kontaktpunkt for klager.
Gennemsigtighed og information er vigtige redskaber til håndhævelse af forordningen, og databasen over indikatorer for risici for tvangsarbejde er derfor afgørende. Ordføreren mener, at det er vigtigt, at Kommissionen kan trække på oplysninger fra civilsamfundet og fagforeninger, at oplysningerne også er tilgængelige for offentligheden, og at databasen indeholder en liste over specifikke geografiske højrisikoregioner eller lande, hvor praksis for tvangsarbejde er systematisk og udbredt.
ÆNDRINGSFORSLAG

<DocAmend>Forslag til forordning</DocAmend>
<Article>Betragtning 1</Article>
	

	Kommissionens forslag
	Ændringsforslag

	(1)	Som det anerkendes i præamblen til 2014-protokollen til Den Internationale Arbejdsorganisations (ILO's) konvention nr. 29 om tvangsarbejde ("ILO-konvention nr. 29"), udgør tvangsarbejde en alvorlig krænkelse af den menneskelige værdighed og de grundlæggende menneskerettigheder. ILO erklærede afskaffelse af alle former for tvangsarbejde som et princip vedrørende de grundlæggende rettigheder. ILO klassificerer ILO-konvention nr. 29, 2014-protokollen til konvention nr. 29 og ILO-konvention nr. 105 om afskaffelse af tvangsarbejde ("ILO-konvention nr. 105") som grundlæggende ILO-konventioner16. Tvangsarbejde omfatter mange forskellige former for tvangsarbejde, hvor arbejde eller tjenesteydelser afkræves personer, der ikke selv har tilbudt det17.
	(1)	Som det anerkendes i præamblen til 2014-protokollen til Den Internationale Arbejdsorganisations (ILO's) konvention nr. 29 om tvangsarbejde ("ILO-konvention nr. 29"), udgør tvangsarbejde en alvorlig krænkelse af den menneskelige værdighed og de grundlæggende menneskerettigheder, bidrager til forevigelsen af fattigdom og hæmmer opnåelsen af anstændigt arbejde for alle. ILO erklærede afskaffelse af alle former for tvangsarbejde som et princip vedrørende de grundlæggende rettigheder. ILO klassificerer ILO-konvention nr. 29, herunder som supplement 2014-protokollen til konvention nr. 29 og henstillingen om tvangsarbejde (supplerende foranstaltninger) (nr. 203) og ILO-konvention nr. 105 om afskaffelse af tvangsarbejde ("ILO-konvention nr. 105") som grundlæggende ILO-konventioner16 og udsteder henstillinger for at forhindre, udrydde og afhjælpe tvangsarbejde16a. Tvangsarbejde omfatter arbejde og tjenester, der udføres eller leveres langs værdikæden, og som kræves af enhver person under trussel om straf, og til hvilket den pågældende person ikke har tilbudt sig frivilligt. 17 Ifølge ILO og FN har nogle økonomiske aktiviteter i visse produktive sektorer som forarbejdning, landbrug, beklædning og fiskeri og i visse servicesektorer såsom transport, opbevaring og logistik, rengøring og sæsonarbejde en højere forekomst af tvangsarbejde17a. Denne definition gælder for arbejde eller tjenesteydelser, der kræves af regeringer og offentlige myndigheder samt private organer og enkeltpersoner. ILO har udviklet flere indikatorer, der bruges til at identificere og indikere tilfælde af tvangsarbejde såsom trusler og faktisk fysisk og seksuel skade, misbrug af sårbarhed, misbrug af arbejds- og levevilkår og overdreven overarbejde, bedrag, begrænsning af bevægelse eller indespærring på arbejdspladsen eller et begrænset område, isolation, gældsslaverier, tilbageholdelse af løn eller overdreven lønnedgang, opbevaring af pas og identitetsdokumenter eller trussel om opsigelse til myndighederne, når arbejdstageren har en ulovlig indvandringsstatus17b. Tvangsarbejde er meget ofte forbundet med fattigdom og forskelsbehandling. Manipulation af kredit og gæld, enten af arbejdsgivere eller af rekrutteringsagenter, er stadig en nøglefaktor i at indfange sårbare arbejdstagere i tvangsforhold17c. Den Europæiske Menneskerettighedsdomstol har gentagne gange fastslået, at i henhold til artikel 4 i den europæiske menneskerettighedskonvention bliver et oprindeligt afgivet samtykke og tilkendegivelse af frivillighed ugyldigt, hvis der foreligger udnyttelse af en sårbar situation17d. Ifølge ILO's tilsynsorganer udgør fængselsarbejde, herunder hvor det udføres for private virksomheder, ikke i sig selv tvangsarbejde, forudsat at det sker på frivillig basis til gavn for fangen og tilnærmer betingelserne for et frit arbejdsforhold. Fællesskabsarbejde som en alternativ strafferetlig sanktion til fængsling bør altid være i offentlighedens interesse og bør under ingen omstændigheder misbruges af stater som middel til at nedværdige den domfældte eller fratage personen dennes værdighed17e. I tilfælde, hvor arbejde eller tjenesteydelser pålægges ved at udnytte arbejdstagerens sårbarhed under trussel om en straf, behøver en sådan trussel ikke at tage form af en strafferetlig sanktion, men kan også tage form af tab af rettigheder eller fordele. 

	__________________
	__________________

	16 https://www.ilo.org/global/standards/introduction-to-international-labour-standards/conventions-and-recommendations/lang--en/index.htm.
	16 https://www.ilo.org/global/standards/introduction-to-international-labour-standards/conventions-and-recommendations/lang--en/index.htm.

	
	16a ILO, henstillingen om tvangsarbejde (supplerende foranstaltninger), 2014.

	17 ILO's definition af tvangsarbejde i henhold til ILO's konvention om tvangsarbejde fra 1930 (nr. 29), What is forced labour, modern slavery and human trafficking (Forced labour, modern slavery and human trafficking) (ilo.org).
	17 ILO's definition af tvangsarbejde i henhold til ILO's konvention om tvangsarbejde fra 1930 (nr. 29), What is forced labour, modern slavery and human trafficking (Forced labour, modern slavery and human trafficking) (ilo.org).

	
	17a UNODC (United Nations Office on Drugs and Crime), "Global Report on Trafficking In Persons" 2020, https://www.unodc.org/documents/data-and-analysis/tip/2021/GLOTiP_2020_15jan_web.pdf.

	
	ILO (Den Internationale Arbejdsorganisation), "Global Estimates of Modern Slavery: Forced Labour and Forced Marriage" 2022, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf. 

	
	ILO (Den Internationale Arbejdsorganisation), "Profits and Poverty: The Economics of Forced Labour" 2014, https://www.ilo.org/wcmsp5/groups/public/---ed_norm/---declaration/documents/publication/wcms_243391.pdf.

	
	17b https://www.ilo.org/wcmsp5/groups/public/---ed_norm/---declaration/documents/publication/wcms_203832.pdf.

	
	17c ILO, the Profits and Poverty: The economics of forced labour: https://www.ilo.org/wcmsp5/groups/public/---ed_norm/---declaration/documents/publication/wcms_243391.pdf.

	
	7d EMRK, sagerne Chowdury m.fl. mod Grækenland (21884/15) og Zoletic m.fl. mod Aserbajdsjan (20116/12).

	
	17e https://www.ilo.org/wcmsp5/groups/public/---ed_norm/---relconf/documents/meetingdocument/wcms_089199.pdf Page 27.

<Article>Betragtning 2</Article>
	

	Kommissionens forslag
	Ændringsforslag

	(2)	Brugen af tvangsarbejde er udbredt i verden. Det anslås, at 27,6 millioner mennesker udførte tvangsarbejde i 202118. Sårbare og marginaliserede grupper i et samfund er særligt udsatte for at blive presset til at udføre tvangsarbejde. Selv når tvangsarbejde ikke er pålagt af staten, er det ofte en følge af manglende god forvaltning hos visse erhvervsdrivende.
	(2)	Brugen af tvangsarbejde er udbredt i verden. Det anslås, at 27,6 millioner mennesker udførte tvangsarbejde i 202118. Sårbare og marginaliserede grupper i et samfund såsom kvinder, børn, etniske minoriteter, personer med handicap, lavere kastere, oprindelige folk og stammefolk og migranter, især hvis de er udokumenterede, har en sårbar status og arbejder i den uformelle økonomi, er særligt udsatte for at blive presset til at udføre tvangsarbejde. Selv når tvangsarbejde ikke er pålagt af staten, er det ofte en følge af manglende god forvaltning hos visse erhvervsdrivende og en demonstration af en stats manglende håndhævelse af sociale og arbejdsmæssige rettigheder, især for sårbare og marginaliserede grupper. Tvangsarbejde kan også forekomme som et resultat af myndighedernes stiltiende samtykke. Kvinder og piger udgør 11,8 millioner af det samlede antal mennesker i tvangsarbejde. Mere end 3,3 millioner af alle personer i tvangsarbejde er børn. Mellem 2016 og 2021 steg det anslåede antal personer i tvangsarbejde med 2,7 millioner18a. Vandrende arbejdstagere, der ikke er beskyttet ved lov eller ikke er i stand til at udøve deres rettigheder, er i større risiko for at blive udsat for tvangsarbejde end andre arbejdstagere. Ifølge ILO er 15 % af alle voksne i tvangsarbejde migranter. EU's Agentur for Grundlæggende Rettigheder har konstateret, at dette også er tilfældet inden for Unionen. Urimelige arbejdsgivere udnytter vandrende arbejdstageres svage stilling til at tvinge dem til at arbejde langt ud over rimelig arbejdstid til ingen eller yderst ringe løn, ofte under farlige forhold og uden det minimum af sikkerhedsudstyr, der kræves ved lov18c. Langt størstedelen af tvangsarbejdet sker i den private sektor, især gennem udnyttelse af tvangsarbejde (17,3 millioner mennesker), som tegner sig for 86 % af alle tvangsarbejdssager18d. De erhvervsdrivendes forpligtelser i henhold til denne forordning bør være forudsigelige og klare for at sikre fuld og effektiv overholdelse og bidrage til at bringe tvangsarbejde til ophør.

	__________________
	__________________

	18 "The 2021 Global Estimates of Modern Slavery" (De globale estimater for moderne slaveri for 2021), https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.
	18 "The 2021 Global Estimates of Modern Slavery" (De globale estimater for moderne slaveri for 2021), https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	
	18a "The 2021 Global Estimates of Modern Slavery" (De globale estimater for moderne slaveri for 2021), https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	
	18b "The 2021 Global Estimates of Modern Slavery" (De globale estimater for moderne slaveri for 2021), https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	
	18c https://fra.europa.eu/en/content/protecting-migrant-workers-exploitation-fra-opinions.

	
	18d "The 2021 Global Estimates of Modern Slavery" (De globale estimater for moderne slaveri for 2021), https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.


</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 2 a (ny)</Article>
	

	Kommissionens forslag
	Ændringsforslag

	
	(2a)	FN's Højkommissariat for Menneskerettigheder (OHCHR) konkluderede, at Folkerepublikken Kina har begået alvorlige menneskerettighedskrænkelser mod uighurerne og andre overvejende muslimske samfund i det, der af Kina omtales som den autonome region Xinjiang Uyghur (XUAR). Dette omfatter tortur, seksuel vold, mishandling, tvungen medicinsk behandling samt tvangsarbejde og rapporter om dødsfald under frihedsberøvelse i lejre og andre detentionsfaciliteter.


</Amend>

<Article>Betragtning 3</Article>
	

	Kommissionens forslag
	Ændringsforslag

	(3)	Udryddelse af tvangsarbejde er en prioritet for Unionen. Respekt for den menneskelige værdighed og menneskerettighedernes universalitet og udelelighed er fast forankret i artikel 21 i traktaten om Den Europæiske Union. Artikel 5, stk. 2, i Den Europæiske Unions charter om grundlæggende rettigheder og artikel 4 i den europæiske menneskerettighedskonvention bestemmer, at ingen må pålægges at udføre tvangs- eller pligtarbejde. Den Europæiske Menneskerettighedsdomstol har gentagne gange fortolket artikel 4 i den europæiske menneskerettighedskonvention således, at medlemsstaterne er forpligtet til at straffe og effektivt retsforfølge enhver handling, der opretholder en person i de situationer, der er beskrevet i artikel 4 i den europæiske menneskerettighedskonvention19.
	(3)	Unionen sigter mod at være en global leder inden for ansvarlig forretningsskik samt virksomheders og menneskers rettigheder. Forbuddet mod anvendelse af tvangsarbejde under alle former betragtes som en bindende norm i den internationale folkeret18a, hvorfra der ikke gives nogen undtagelse. Udryddelse af tvangsarbejde er en derfor prioritet for Unionen, som er baseret på Unionens principper og internationale menneskerettighedsforpligtelser. Respekt for den menneskelige værdighed og menneskerettighedernes universalitet og udelelighed er også fast forankret i artikel 21 i traktaten om Den Europæiske Union. Forebyggelse og udryddelse af tvangsarbejde, herunder børnetvangsarbejde, er forudsætninger for Unionens eksterne kommercielle og økonomiske forbindelser. Artikel 5 i Den Europæiske Unions charter om grundlæggende rettigheder forbyder eksplicit slaveri, trældom, tvangs- og pligtarbejde og menneskehandel, og artikel 4 i den europæiske menneskerettighedskonvention bestemmer, at ingen må pålægges at udføre tvangs- eller pligtarbejde. Den Europæiske Menneskerettighedsdomstol har gentagne gange fortolket artikel 4 i den europæiske menneskerettighedskonvention således, at medlemsstaterne er forpligtet til at straffe og effektivt retsforfølge enhver handling, der opretholder en person i de situationer, der er beskrevet i artikel 4 i den europæiske menneskerettighedskonvention19. Chartret om grundlæggende rettigheder anerkender enhver arbejdstagers ret til rimelige og retfærdige arbejdsvilkår i artikel 31, som respekterer vedkommendes sundhed, sikkerhed og værdighed, og retten til effektive retsmidler og en retfærdig rettergang i artikel 47. Den europæiske socialpagt (1961) og den reviderede europæiske socialpagt (1996) kræver, at de kontraherende parter effektivt beskytter arbejdstagerens ret til at skaffe sig et levebrød ved en beskæftigelse, han selv vælger. Europa-Parlamentet har derudover i sine beslutninger taget kraftig afstand fra tvangsarbejde og opfordret til et forbud mod produkter, der er fremstillet ved hjælp af tvangsarbejde, navnlig med hensyn til Folkerepublikken Kinas praksisser19b. 

	__________________
	__________________

	
	18a https://www.ohchr.org/sites/default/files/Documents/Publications/slaveryen.pdf.

	19 F.eks. præmis 89 og 102 i Siliadin mod Frankrig eller præmis 105 i Chowdury m.fl. mod Grækenland.
	19 F.eks. præmis 89 og 102 i Siliadin mod Frankrig eller præmis 105 i Chowdury m.fl. mod Grækenland.

	
	19b Europa-Parlamentets beslutning af 6. juni 2022 om et nyt handelsinstrument til at forbyde produkter fremstillet ved hjælp af tvangsarbejde; Europa-Parlamentets beslutning af 17. december 2020 om tvangsarbejde og situationen for uygurerne i den autonome region Xinjiang Uyghur.

	Kommissionens forslag
	Ændringsforslag

	(4)	Alle medlemsstater har ratificeret de grundlæggende ILO-konventioner om tvangsarbejde og børnearbejde20. De er derfor retligt forpligtede til at forebygge og afskaffe brugen af tvangsarbejde og til regelmæssigt at aflægge rapport til ILO.
	(4)	Alle medlemsstater har ratificeret de grundlæggende ILO-konventioner om tvangsarbejde og børnearbejde. 20 De er derfor retligt forpligtede til at forebygge og afskaffe brugen af tvangsarbejde og til regelmæssigt at aflægge rapport til ILO. Der er dog medlemsstater, som endnu ikke har ratificeret protokollen til ILO-konvention nr. 29 trods Rådets afgørelser, der opfordrer medlemsstaterne til ratificering og gennemførelse20a. ILO estimerer, at der er 880 000 ofre for tvangsarbejde i EU i tillæg til det tvangsarbejde, der er involveret i bl.a. EU's import fra resten af verden20b. Desuden er der fortsat mangler ved gennemførelsen af de grundlæggende ILO-konventioner20c. Det er nødvendigt, at medlemsstaterne gennemfører de grundlæggende ILO-konventioner fuldt ud og korrekt gennemfører al EU-lovgivning i national ret, der har til formål at bekæmpe tvangsarbejde, krænkelser af arbejdstagerrettigheder og menneskehandel, med henblik på at håndhæve forbuddet mod import og eksport af produkter eller tjenester, der anvender tvangsarbejde. Denne forordning har til formål juridisk at forpligte medlemsstaterne til at forebygge og bringe brugen af tvangsarbejde til ophør, at give ofrene beskyttelse og adgang til retsmidler og effektiv afhjælpning såsom erstatning for at straffe manglende overholdelse af afgørelser omhandlet i artikel 6, stk. 4. ILO har anført, at afhjælpning fortsat er en af de vigtigste politiske prioriteter for at imødegå tvangsarbejde. I den henseende fastsættes det i protokollen til ILO-konvention nr. 29, at alle ofre for tvangs- eller pligtarbejde, uanset deres tilstedeværelse eller retlige status på det nationale område, skal have adgang til passende og effektive retsmidler såsom erstatning. Den tredje søjle i FN's vejledende principper om erhvervslivet og menneskerettigheder fastsætter, at retsmidler er en grundlæggende rettighed og kan omfatte undskyldninger, restitution, rehabilitering, økonomisk eller ikkeøkonomisk kompensation og straffesanktioner (uanset om de er strafferetlige eller administrative såsom bøder) samt forebyggelse af skade gennem f.eks. påbud eller garantier for, at forseelsen ikke vil gentage sig. 

	__________________
	__________________

	20 https://www.ilo.org/wcmsp5/groups/public/---europe/---ro-geneva/---ilo-brussels/documents/publication/wcms_195135.pdf.
	20 https://www.ilo.org/wcmsp5/groups/public/---europe/---ro-geneva/---ilo-brussels/documents/publication/wcms_195135.pdf.

	
	20a Rådets afgørelse (EU) 2015/2071 af 10. november 2015 om bemyndigelse af medlemsstaterne til i Den Europæiske Unions interesse at ratificere 2014-protokollen til Den Internationale Arbejdsorganisations konvention om tvangsarbejde af 1930 med hensyn til artikel 1-4 i protokollen for så vidt angår spørgsmål vedrørende retligt samarbejde i straffesager (EUT L 301 af 18.11.2015, s. 47) og Rådets afgørelse (EU) 2015/2037 af 10. november 2015 om bemyndigelse af medlemsstaterne til i Den Europæiske Unions interesse at ratificere 2014-protokollen til Den Internationale Arbejdsorganisations konvention om tvangsarbejde af 1930 for så vidt angår spørgsmål vedrørende socialpolitik (EUT L 298 af 14.11.2015, s. 23).

	
	20b ILO 2012 Global Estimate of Forced Labour: https://www.ilo.org/wcmsp5/groups/public/---europe/---ro-geneva/---ilo-brussels/documents/genericdocument/wcms_184975.pdf.

	
	20c ILO's tilsynsorganers kommentarer til anvendelsen af konventionerne om tvangsarbejde kan findes under (https://www.ilo.org/dyn/normlex/en/f?p=1000:20010:::NO:::).


</Amend>
<Amend>Ændringsforslag		<NumAm>6</NumAm>

<DocAmend>Forslag til forordning</DocAmend>
<Article>Betragtning 5</Article>
	

	Kommissionens forslag
	Ændringsforslag

	(5)	Gennem sine politikker og lovgivningsmæssige initiativer søger Unionen at udrydde brugen af tvangsarbejde. Unionen fremmer due diligence i overensstemmelse med internationale retningslinjer og principper, der er fastlagt af internationale organisationer, herunder ILO, Organisationen for Økonomisk Samarbejde og Udvikling (i det følgende benævnt "OECD") og De Forenede Nationer (i det følgende benævnt "FN"), for at sikre, at tvangsarbejde ikke kommer til at indgå i værdikæderne for virksomheder, der er etableret i Unionen.
	(5)	Gennem sine politikker og lovgivningsmæssige initiativer skal Unionen intensivere sin indsats for at udrydde brugen af tvangsarbejde. Udryddelsen af børnearbejde og tvangsarbejde er i sagens natur forbundet med fremme af anstændige arbejdsvilkår, social beskyttelse, social dialog, foreningsfrihed, kollektive forhandlinger, ret til at organisere sig og træffe kollektive foranstaltninger og bæredygtig forretningsadfærd. At bringe tvangsarbejde til ophør er ikke ensbetydende med tilbagetrækning som første udvej Unionen fremmer due diligence, herunder gennem eksigibel lovgivning, i overensstemmelse med internationale retningslinjer og principper, der er fastlagt af internationale organisationer, herunder ILO, Organisationen for Økonomisk Samarbejde og Udvikling (i det følgende benævnt "OECD") og De Forenede Nationer (i det følgende benævnt "FN"), for at sikre, at tvangsarbejde ikke kommer til at indgå hverken i værdikæderne for virksomheder, der er etableret, eller i varer og tjenesteydelser, der skal stilles til rådighed i Unionen. ILO-vejledningen1a indeholder omfattende oplysninger, værktøjer og dataindsamling til bekæmpelse af tvangsarbejde for voksne og børn samt sektorspecifik vejledning, som bør overvejes til konstatering af risici i forbindelse med egne operationer og værdikæder. Ved gennemførelsen af lovgivning og politikker, der har til formål at udrydde tvangsarbejde, bør Unionen gøre relevante data offentligt tilgængelige uden unødig forsinkelse. Det er faktisk afgørende at udpege produktets oprindelse samt dets opbevarings- og transportsteder og de erhvervsdrivende langs dets værdikæde for effektivt at bekæmpe tvangsarbejde. I denne henseende er oplysninger fra toldmyndighederne afgørende risikoindikatorer, da der findes tvangsarbejde i alle regioner i verden. Det højeste antal mennesker i tvangsarbejde er i Asien, mens det højeste antal ved beregning af tvangsarbejde som andel af befolkningen er i MENA-regionen1b.

	
	__________________

	
	1a https://ilo.org/wcmsp5/groups/public/---ed_norm/---declaration/documents/publication/wcms_182096.pdf.

	
	1b Omfatter følgende lande og områder: Bahrain, Irak, Jordan, Kuwait, Libanon, de besatte palæstinensiske områder, Oman, Qatar, Saudi-Arabien, Syrien, De Forenede Emirater og Yemen, ILO 2021 Global Estimates of Modern Slavery: https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.


</Amend>
<Amend>Ændringsforslag		<NumAm>7</NumAm>

<DocAmend>Forslag til forordning</DocAmend>
<Article>Betragtning 5 a (ny)</Article>
	

	Kommissionens forslag
	Ændringsforslag

	
	(5a)	Denne forordning opretter et yderligere økonomisk instrument til forebyggelse og udryddelse af tvangsarbejde på verdensplan ved at forbyde produkter og tjenesteydelser, der er fremstillet eller leveret ved hjælp af tvangsarbejde. I tillæg til disse økonomiske instrumenter har Unionen eksisterende komplementær lovgivning for at opfylde sine forpligtelser til at opretholde alle menneskers værdighed og tage hånd om de grundlæggende årsager til tvangsarbejde, herunder børnetvangsarbejde, såsom forhold forbundet med økonomisk udnyttelse, fattigdom, systemisk forskelsbehandling og mangel på regelmæssige og anstændige procedurer for migration. For så vidt angår erhvervsdrivende omfatter det priser, der ligger under produktionsomkostningerne, mangel på anstændige og tilstrækkelige lønninger, og mere generelt erhvervsdrivendes urimelige indkøbspraksis1a.

	
	__________________

	
	1a https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf og https://respect.international/wp-content/uploads/2018/06/The-Global-Business-of-Forced-Labour-Report-of-Findings-University-of-Sheffield-2018.pdf.


</Amend>
<Amend>Ændringsforslag		<NumAm>8</NumAm>

<DocAmend>Forslag til forordning</DocAmend>
<Article>Betragtning 5 b (ny)</Article>
	

	Kommissionens forslag
	Ændringsforslag

	
	(5b)	Meningsfuld involvering af interessenter er afgørende for at tackle tvangsarbejde. Det omfatter inddragelse af erhvervsdrivende med relevante interessenter for at forstå, hvordan deres interesser påvirkes af deres aktiviteter. Det omfatter også kompetente myndigheders inddragelse af interessenter, inden der træffes beslutninger, der kan påvirke interessenterne, og hensyntagen til interessenternes interesse. Det omfatter også rettidig tilvejebringelse af alle de oplysninger, som alle relevante interessenter har brug for til at foretage en informeret vurdering af, hvordan afgørelsen kan påvirke dem, og omfatter gennemførelse af aftalte forpligtelser.


</Amend>
<Amend>Ændringsforslag		<NumAm>9</NumAm>

<DocAmend>Forslag til forordning</DocAmend>
<Article>Betragtning 17</Article>
	

	Kommissionens forslag
	Ændringsforslag

	(17)	Forbuddet bør bidrage til de internationale bestræbelser på at afskaffe tvangsarbejde. Definitionen af "tvangsarbejde" bør derfor bringes i overensstemmelse med definitionen i ILO-konvention nr. 29. Definitionen af "tvangsarbejde, der anvendes af statslige myndigheder" bør bringes i overensstemmelse med ILO-konvention nr. 105, som specifikt forbyder anvendelse af tvangsarbejde som straf for at udtrykke politiske synspunkter, med henblik på økonomisk udvikling, som et middel til arbejdsdisciplin, som straf for deltagelse i strejker eller som et middel til racemæssig, religiøs eller anden forskelsbehandling31.
	(17)	Markedsføringsforbuddet, som giver mulighed for at forbyde import og eksport af produkter og tjenesteydelser, der er fremstillet ved hjælp af tvangsarbejde, bør bidrage til de internationale bestræbelser på at afskaffe tvangsarbejde. Definitionen af "tvangsarbejde" bør derfor bringes i overensstemmelse med definitionen i ILO-konvention nr. 29. Definitionen af "tvangsarbejde, der anvendes af statslige myndigheder" bør bringes i overensstemmelse med ILO-konvention nr. 105, som specifikt forbyder anvendelse af tvangsarbejde som straf for at udtrykke politiske synspunkter, med henblik på økonomisk udvikling, som et middel til arbejdsdisciplin, som straf for deltagelse i strejker eller som et middel til racemæssig, religiøs eller anden forskelsbehandling31. Artikel 3, litra a), i ILO-konvention nr. 182 om forbud mod og omgående indsats til afskaffelse af de værste former for børnearbejde henviser til alle former for slaveri eller slavelignende forhold såsom salg og handel med børn, gældsbinding, livegenskab og tvangsarbejde, herunder tvangsrekruttering af børn til brug i væbnede konflikter. FN's konvention om rettigheder for personer med handicap forbyder at udsætte sådanne personer for tvangsarbejde og kræver, at de beskyttes på lige fod med andre mod tvangsarbejde. Princippet om ligebehandling skal også gælde i beskyttede værksteder. Hvis produkter eller tjenesteydelser stammer fra geografiske områder, produktionssteder eller økonomiske aktiviteter i visse sektorer i specifikke områder med systematisk og bredt udbredt tvangsarbejde, der er opført i databasen i henhold til artikel 11 i denne forordning, bør de kompetente myndigheder antage, at de blev fremstillet eller leveret ved hjælp af tvangsarbejde. I sådanne tilfælde bør det være den pågældende erhvervsdrivendes ansvar at godtgøre, at dennes produkt eller tjenesteydelse ikke er blevet fremstillet eller leveret ved hjælp af tvangsarbejde i tilfælde af en afgørelse i henhold til artikel 6, stk. 4, og at enhver anvendelse af tvangsarbejde blev afhjulpet. De kompetente myndigheder bør under alle omstændigheder sikre, at bevisbyrden ikke er uforholdsmæssigt høj. Kommissionen bør efter at have inddraget relevante eksperter, herunder fra ILO, OECD, EU-Udenrigstjenesten, arbejdsmarkedets parter og civilsamfundet, engagere sig i bestræbelserne på at bringe tvangsarbejde til ophør ved i databasen i henhold til denne forordnings artikel 11 at levere regelmæssigt opdaterede oplysninger om risici for tvangsarbejde i bestemte geografiske områder, produktionssteder og økonomiske aktiviteter i visse sektorer i bestemte områder. Databasen bør være entydig og gennemsigtig, således at de erhvervsdrivende, navnlig SMV'er og mikrovirksomheder, kan bruge dataene til deres due diligence. Sådanne data bør være frit og let tilgængelige for offentligheden i et format, der også er tilgængeligt for personer med handicap og på alle arbejdssprog i Unionen.

	__________________
	__________________

	31 What is forced labour, modern slavery and human trafficking (Forced labour, modern slavery and human trafficking) (ilo.org) og ILO-konvention nr. 29 og 105, som der henvises til deri.
	31 What is forced labour, modern slavery and human trafficking (Forced labour, modern slavery and human trafficking) (ilo.org) og ILO-konvention nr. 29 og 105, som der henvises til deri.


</Amend>
<Amend>Ændringsforslag		<NumAm>10</NumAm>

<DocAmend>Forslag til forordning</DocAmend>
<Article>Artikel 2 – stk. 1 – litra a</Article>
	

	Kommissionens forslag
	Ændringsforslag

	a)	"tvangsarbejde": tvangsarbejde som defineret i artikel 2 i Den Internationale Arbejdsorganisations konvention af 1930 om tvangsarbejde (nr. 29), herunder børnetvangsarbejde.
	a)	"tvangsarbejde": alt arbejde eller alle tjenesteydelser, der afkræves en person under trussel om straf, og som personen ikke frivilligt selv har tilbudt, i overensstemmelse med artikel 2 i Den Internationale Arbejdsorganisations konvention af 1930 om tvangsarbejde (nr. 29), herunder børnetvangsarbejde, hvorved tvangsarbejde kan forekomme langs værdikæden.


</Amend>
<Amend>Ændringsforslag		<NumAm>11</NumAm>

<DocAmend>Forslag til forordning</DocAmend>
<Article>Artikel 2 – stk. 1 – litra b</Article>
	

	Kommissionens forslag
	Ændringsforslag

	b)	"tvangsarbejde pålagt af statslige myndigheder": brug af tvangsarbejde som beskrevet i artikel 1 i Den Internationale Arbejdsorganisations konvention om afskaffelse af tvangsarbejde fra 1957 (nr. 105).
	b)	"tvangsarbejde pålagt af statslige myndigheder": brug af tvangsarbejde:

	
	i) som et middel til politisk tvang eller uddannelse eller som en straf for at have eller udtrykke politiske synspunkter eller synspunkter, som ideologisk går imod det etablerede politiske, sociale eller økonomiske system

	
	ii) som en metode til mobilisering og anvendelse af arbejdskraft med henblik på økonomisk udvikling

	
	iii) som et middel til arbejdsdisciplin

	
	iv) som straf for at have deltaget i strejker

	
	v) som et middel til racemæssig, social, national eller religiøs forskelsbehandling

	
	i overensstemmelse med artikel 1 i Den Internationale Arbejdsorganisations konvention om afskaffelse af tvangsarbejde fra 1957 (nr. 105).


</Amend>
<Amend>Ændringsforslag		<NumAm>12</NumAm>

<DocAmend>Forslag til forordning</DocAmend>
<Article>Artikel 2 – stk. 1 – litra c</Article>
	

	Kommissionens forslag
	Ændringsforslag

	c)	"due diligence i forbindelse med tvangsarbejde": erhvervsdrivendes forpligtelser til at gennemføre obligatoriske krav, frivillige retningslinjer, henstillinger eller praksis med henblik på at identificere, forebygge, afbøde eller bringe anvendelsen af tvangsarbejde til ophør for så vidt angår produkter, der skal gøres tilgængelige på EU-markedet eller skal eksporteres
	c)	"due diligence i forbindelse med tvangsarbejde": erhvervsdrivendes forpligtelser til at gennemføre obligatoriske krav i overensstemmelse med EU-lovgivning og gældende national lovgivning, henstillinger eller praksis i overensstemmelse med internationale standarder, frivillige retningslinjer, der supplerer førstnævnte med henblik på at identificere, forebygge, afhjælpe og bringe anvendelsen af tvangsarbejde til ophør for så vidt angår produkter og tjenesteydelser, hvorved det at bringe tvangsarbejde til ophør ikke er ensbetydende med tilbagetrækning som første udvej


</Amend>
<Amend>Ændringsforslag		<NumAm>13</NumAm>

<DocAmend>Forslag til forordning</DocAmend>
<Article>Artikel 4 – stk. 3 – litra c</Article>
	

	Kommissionens forslag
	Ændringsforslag

	c)	due diligence-retningslinjer eller -henstillinger fra FN, ILO, OECD eller andre relevante internationale organisationer
	c)	due diligence-retningslinjer eller -henstillinger fra FN, ILO, OECD eller andre relevante internationale organisationer samt fra arbejdsmarkedets parter, især de retningslinjer og anbefalinger, der vedrører geografiske områder, produktionssteder og økonomiske aktiviteter i visse sektorer i specifikke områder med systematisk og udbredt tvangsarbejde


</Amend>
<Amend>Ændringsforslag		<NumAm>14</NumAm>

<DocAmend>Forslag til forordning</DocAmend>
<Article>Artikel 10 a (ny)</Article>
	

	Kommissionens forslag
	Ændringsforslag

	
	Artikel 10a

	
	Afhjælpning

	
	1. 	Medlemsstaterne sikrer adgang til retsmidler og effektiv afhjælpning for ofre, når artikel 3 krænkes.

	
	2. 	Efter en afgørelse om forbud i overensstemmelse med artikel 6 fastlægger de kompetente myndigheder efter at have inddraget ofre og andre relevante interessenter såsom repræsentanter for ofre, arbejdstagerrepræsentanter og fagforeninger, ikkestatslige organisationer og civilsamfundet afhjælpningen. Erhvervsdrivende skal også med støtte fra de berørte kompetente myndigheder udvikle foranstaltninger til at forhindre fremtidige gentagelser.

	
	3. 	For at ophæve den afgørelse om forbud, der er truffet i henhold til artikel 6, skal der forelægges dokumentation for afhjælpning til den kompetente myndighed.


</Amend>
<Amend>Ændringsforslag		<NumAm>15</NumAm>

<DocAmend>Forslag til forordning</DocAmend>
<Article>Artikel 10 b (ny)</Article>
	

	Kommissionens forslag
	Ændringsforslag

	
	Artikel 10b

	
	Tilsvarende forpligtelse som følge af anden relevant EU-lovgivning

	
	Hvis en erhvervsdrivende i overensstemmelse med tilsvarende forpligtelser, der følger af anden relevant EU-lovgivning, allerede fuldt ud har opfyldt sin forpligtelse til at identificere, forebygge, bringe til ophør og afhjælpe tvangsarbejde med hensyn til de undersøgte produkter eller tjenesteydelser, skal der gives oplysninger om sådanne trufne foranstaltninger til de kompetente myndigheder. Tilvejebringelsen af sådanne oplysninger anses for at have opfyldt den erhvervsdrivendes forpligtelse til at tilvejebringe oplysninger om sådanne foranstaltninger, der er truffet med hensyn til tvangsarbejde i henhold til denne forordning. Erhvervsdrivende skal fortsætte med at samarbejde med de kompetente myndigheder under hele undersøgelses- og beslutningsproceduren i henhold til artikel 4 til 6 og skal om nødvendigt give yderligere oplysninger.


</Amend>
<Amend>Ændringsforslag		<NumAm>16</NumAm>

<DocAmend>Forslag til forordning</DocAmend>
<Article>Artikel 11 – overskrift</Article>
	

	Kommissionens forslag
	Ændringsforslag

	Database over risici for tvangsarbejde med hensyn til områder eller produkter
	Database over risici for tvangsarbejde med hensyn til områder, produkter eller tjenesteydelser


</Amend>
<Amend>Ændringsforslag		<NumAm>17</NumAm>

<DocAmend>Forslag til forordning</DocAmend>
<Article>Artikel 11 – stk. 1</Article>
	

	Kommissionens forslag
	Ændringsforslag

	1.	Kommissionen trækker på ekstern ekspertise for at tilvejebringe en vejledende, ikkeudtømmende, verificerbar og regelmæssigt ajourført database over risici for tvangsarbejde i specifikke geografiske områder eller med hensyn til specifikke produkter, herunder med hensyn til tvangsarbejde pålagt af statslige myndigheder. Databasen baseres på de retningslinjer, der er omhandlet i artikel 23, litra a), b) og c), og relevante eksterne informationskilder fra bl.a. internationale organisationer og tredjelandsmyndigheder.
	1.	Kommissionen tilvejebringer efter at have inddraget relevante eksperter, herunder fra ILO, OECD, EU-Udenrigstjenesten, arbejdsmarkedets parter og civilsamfundet, en vejledende, ikkeudtømmende, evidensbaseret og regelmæssigt ajourført database over risici for tvangsarbejde i specifikke geografiske områder, produktionssteder og økonomiske aktiviteter i visse sektorer i bestemte områder med hensyn til specifikke produkter og tjenesteydelser, herunder med hensyn til tvangsarbejde pålagt af statslige myndigheder.

	
	Kommissionen og de kompetente myndigheder, der er udpeget i overensstemmelse med artikel 12, antager, at produkter eller tjenesteydelser, der stammer fra geografiske områder, produktionssteder eller økonomiske aktiviteter i visse sektorer i bestemte områder med systematisk og bredt udbredt tvangsarbejde, der er opført i databasen, blev fremstillet eller leveret ved hjælp af tvangsarbejde. Det er den pågældende erhvervsdrivendes ansvar at dokumentere, at vedkommendes produkt eller tjenesteydelse blev fremstillet eller leveret uden brug af tvangsarbejde. Med henblik på anvendelse af formodningen skal databasen indeholde en dedikeret liste med evidensbaserede oplysninger.

	
	De kompetente myndigheder sikrer under alle omstændigheder, at bevisbyrden ikke er uforholdsmæssigt høj.

	
	Databasen baseres på de retningslinjer, der er omhandlet i artikel 23, litra a), b) og c), hvilke bør være omfattende og udstedes uden forsinkelse senest seks måneder efter nærværende forordnings ikrafttræden, og på relevante eksterne informationskilder fra bl.a. internationale organisationer og tredjelandsmyndigheder, såsom lande eller kandidatlande i Den Europæiske Frihandelssammenslutning samt arbejdsmarkedets parter og civilsamfundet.

	
	Databasen skal være entydig og gennemsigtig, således at de erhvervsdrivende, navnlig SMV'er og mikrovirksomheder, kan bruge dataene til deres due diligence. Sådanne data er frit og let tilgængelige for offentligheden i et format, der også er tilgængeligt for personer med handicap. Oplysninger fra toldmyndighederne vedrørende de pågældende produkter eller tjenesteydelser såsom oprindelse, oplagringssteder og transportsteder skal medtages i databasen.

	
	Kommissionen sikrer, at databasen er brugervenlig og ikke skaber en unødvendig administrativ byrde for de erhvervsdrivende. 


</Amend>
<Amend>Ændringsforslag		<NumAm>18</NumAm>

<DocAmend>Forslag til forordning</DocAmend>
<Article>Artikel 11 – stk. 1 a (nyt)</Article>
	

	Kommissionens forslag
	Ændringsforslag

	
	1a.	Databasen skal også indeholde en ajourført liste over de erhvervsdrivende og produkter eller tjenester, der berøres af enhver afgørelse i henhold til artikel 6, stk. 4.

	
	Databasen skal uden ophold angive sletning af alle erhvervsdrivende, produkter eller tjenesteydelser derfra. Alle tidligere markedsforbud og ophævelsesafgørelser fra de kompetente myndigheder skal arkiveres.


</Amend>
<Amend>Ændringsforslag		<NumAm>19</NumAm>

<DocAmend>Forslag til forordning</DocAmend>
<Article>Artikel 24 – stk. 2 – afsnit 1</Article>
	

	Kommissionens forslag
	Ændringsforslag

	2.	Netværket består af repræsentanter for hver medlemsstats kompetente myndighed, repræsentanter for Kommissionen og, hvor det er relevant, eksperter fra toldmyndighederne.
	2.	Netværket organiseres og ledes af Kommissionen og består af repræsentanter for hver medlemsstats kompetente myndighed, repræsentanter for Kommissionen og, hvor det er relevant, eksperter fra toldmyndighederne.


</Amend>
<Amend>Ændringsforslag		<NumAm>20</NumAm>

<DocAmend>Forslag til forordning</DocAmend>
<Article>Artikel 24 – stk. 2 – afsnit 1 a (nyt)</Article>
	

	Kommissionens forslag
	Ændringsforslag

	
	En uafhængig ekspert udpeget af Europa-Parlamentet deltager som observatør i netværket.


</Amend>
<Amend>Ændringsforslag		<NumAm>21</NumAm>

<DocAmend>Forslag til forordning</DocAmend>
<Article>Artikel 24 – stk. 2 – afsnit 1 b (nyt)</Article>
	

	Kommissionens forslag
	Ændringsforslag

	
	Tværfaglige arbejdsmarkedsorganisationer på EU-plan kan udpege fire repræsentanter som observatører til netværket med en ligelig repræsentation af fagforeninger og arbejdsgiverorganisationer.


</Amend>
<Amend>Ændringsforslag		<NumAm>22</NumAm>

<DocAmend>Forslag til forordning</DocAmend>
<Article>Artikel 24 – stk. 2 – afsnit 1 c (nyt)</Article>
	

	Kommissionens forslag
	Ændringsforslag

	
	Hvor det er relevant, kan følgende interessenter også inviteres til at deltage som observatører:

	
	- repræsentanter for Den Europæiske Arbejdsmarkedsmyndighed

	
	- repræsentanter for Agenturet for Grundlæggende Rettigheder

	
	- repræsentanter for EU-delegationer og andre relevante EU-organer

	
	- repræsentanter for tredjelandsmyndigheder

	
	- repræsentanter for stater i Den Europæiske Frihandelssammenslutning, lande, der deltager i det indre marked, eller kandidatlande

	
	- repræsentanter for civilsamfundsorganisationer og andre relevante eksperter.


</Amend>
<Amend>Ændringsforslag		<NumAm>23</NumAm>

<DocAmend>Forslag til forordning</DocAmend>
<Article>Artikel 24 – stk. 3 – litra b</Article>
	

	Kommissionens forslag
	Ændringsforslag

	b)	gennemføre fælles undersøgelser
	b)	gennemføre fælles undersøgelser i Unionen samt i tredjelande, forudsat at de berørte erhvervsdrivende giver deres samtykke, og at regeringen i den medlemsstat eller det tredjeland, hvor inspektionerne skal finde sted, er blevet officielt underrettet og ikke har gjort indsigelse


</Amend>
<Amend>Ændringsforslag		<NumAm>24</NumAm>

<DocAmend>Forslag til forordning</DocAmend>
<Article>Artikel 24 – stk. 3 – litra b a (nyt)</Article>
	

	Kommissionens forslag
	Ændringsforslag

	
	ba)	give mandat til forskning og overvåge situationer med udbredt og systemisk tvangsarbejde


</Amend>
<Amend>Ændringsforslag		<NumAm>25</NumAm>

<DocAmend>Forslag til forordning</DocAmend>
<Article>Artikel 24 – stk. 3 – litra d</Article>
	

	Kommissionens forslag
	Ændringsforslag

	d)	bidrage til udviklingen af retningslinjer for at sikre en effektiv og ensartet anvendelse af forordningen
	d)	udvikle retningslinjer for at sikre en effektiv og ensartet anvendelse af forordningen og overvåge håndhævelsen heraf ved at afsløre og bidrage til at løse eventuelle uoverensstemmelser


</Amend>
<Amend>Ændringsforslag		<NumAm>26</NumAm>

<DocAmend>Forslag til forordning</DocAmend>
<Article>Artikel 24 – stk. 3 – litra e a (nyt)</Article>
	

	Kommissionens forslag
	Ændringsforslag

	
	ea)	udveksle oplysninger, herunder om de grundlæggende årsager til tvangsarbejde, og fremsætte henstillinger til Kommissionen og andre relevante EU-organer i tilfælde af afsløring af tvangsarbejde


</Amend>
<Amend>Ændringsforslag		<NumAm>27</NumAm>
<DocAmend>Forslag til forordning</DocAmend>
<Article>Artikel 24 – stk. 3 – litra f</Article>
	

	Kommissionens forslag
	Ændringsforslag

	f)	fremme samarbejde og udveksling af ekspertise og bedste praksis mellem kompetente myndigheder og toldmyndigheder.
	f)	(Vedrører ikke den danske tekst)


</Amend>
<Amend>Ændringsforslag		<NumAm>28</NumAm>

<DocAmend>Forslag til forordning</DocAmend>
<Article>Artikel 24 – stk. 3 – litra f a (nyt)</Article>
	

	Kommissionens forslag
	Ændringsforslag

	
	fa)	fremme samarbejdet og udvekslingen af ekspertise og bedste praksis med relevante kompetente myndigheder i tredjelande, internationale organisationer og andre aktører


</Amend>
<Amend>Ændringsforslag		<NumAm>29</NumAm>
<DocAmend>Forslag til forordning</DocAmend>
<Article>Artikel 24 – stk. 3 – litra f b (nyt)</Article>
	

	Kommissionens forslag
	Ændringsforslag

	
	fb)	overvåge afhjælpning af tvangsarbejde


</Amend>
<Amend>Ændringsforslag		<NumAm>30</NumAm>
<DocAmend>Forslag til forordning</DocAmend>
<Article>Artikel 24 – stk. 3 – litra f c (nyt)</Article>
	

	Kommissionens forslag
	Ændringsforslag

	
	fc)	overvåge omlægningen af produkter, der blev nægtet frigivelse til fri omsætning eller eksport, og som skal anvendes i offentlighedens interesse


</Amend>
<Amend>Ændringsforslag		<NumAm>31</NumAm>

<DocAmend>Forslag til forordning</DocAmend>
<Article>Artikel 24 – stk. 3 – litra f d (nyt)</Article>
	

	Kommissionens forslag
	Ændringsforslag

	
	fd)	oprette et kontaktpunkt, der giver mulighed for at indberette oplysninger om påståede eller formodede overtrædelser af artikel 3 og etablere opfølgningsprocedurer med henblik på at lette koordineringen under hele henvisningen.


</Amend>
<Amend>Ændringsforslag		<NumAm>32</NumAm>

<DocAmend>Forslag til forordning</DocAmend>
<Article>Artikel 24 – stk. 4</Article>
	

	Kommissionens forslag
	Ændringsforslag

	4.	Kommissionen støtter og tilskynder til samarbejde mellem håndhævende myndigheder gennem netværket og deltager i netværkets møder.
	4.	Kommissionen støtter og tilskynder til samarbejde mellem håndhævende myndigheder gennem netværket.


</Amend>
<Amend>Ændringsforslag		<NumAm>33</NumAm>

<DocAmend>Forslag til forordning</DocAmend>
<Article>Artikel 24 – stk. 4 – afsnit 1 a (nyt)</Article>
	

	Kommissionens forslag
	Ændringsforslag

	
	Kommissionen sikrer netværkets sekretariat og stiller de nødvendige ressourcer til rådighed for at sikre, at netværket fungerer effektivt i overensstemmelse med dets målsætninger.


</Amend>
</RepeatBlock-Amend>

